Aktica
Aktica (arī Lodzovku upe, Lozovka, baltkrievu: Акціца, krievu: Актица) ir Asūnīcas kreisā krasta pieteka Krāslavas novadā un Baltkrievijā. Iztece pie Bērziņu pagasta Zjazuļovas ciema. Tek dienvidu virzienā. Lielākā pieteka - Lukšova. Vidustecē un lejtecē upe veido Latvijas - Baltkrievijas robežu. Ietece Asūnīcā lejpus Vorzovas. Upi šķērso valsts autoceļi V619 (Dagda – Pauļukalns), V621 (Asūne – L.Grizāni – Porečje). Upes krastos atrodas Grizāni.